อยากให้ 3.5 ดาว แต่ไม่รู้จะเอาจากไหนมาให้ 555 ก็เลยเลือก 4 ดาว เพราะชอบบรรยากาศร้านล่ะค่า

ร้านบรรยากาศดีมากค่ะ มีสามชั้น ชั้นสองชั้นสามจะเวิร์คสุด แนะนำถ้าอยากนั่งริมน้ำให้โทรจองล่วงหน้านะ เพราะชาวต่างชาติมากันเยอะมากเลย

สำหรับอาหาร คาดหวังเยอะกว่านี้ นึกว่าเมนูจะหลากหลายกว่านี้ แต่ที่สั่งมา รสชาติก็โอเคค่ะ อร่อยดี อาจไม่ร้องว้าว
แต่ก็ถือว่าน่าสนใจระดับนึงค่ะ

ที่สั่งวันนี้ Trio ravioli เป็นสามไส้ค่ะ มีเห็ดทรัฟเฟิล ฟัวกราต์ และกุ้งลายเสือค่ะ  ก็ทานเพลินนะคะ แต่รสชาติยังไม่เข้มข้นเท่าที่ควร ที่ชอบคือฟัวกราต์ค่ะ หอมเด่นออกมากว่าไส้อื่นๆค่ะ

สลัดอกเป็ดซอสส้มวาเลนเซีย ฟิวชั่นดีค่ะ เป็นแอปเปิ้ล วางทับด้วยอกเป็ดหอมนุ่มๆราดซอสส้ม ทานเคียงกับสลัด
สดชื่นดีค่ะจานนี้ แต่อย่าคาดหวังเรื่องความอิ่มค่ะ 5555 น้ำสลัดก็อร่อยดีค่ะ เป็นบัลซามิก เปรี้ยวๆ

พาสต้าแซลมอนรมควัน งืมๆๆ ยังจืดไปสำหรับจานนี้ ไม่รู้สิ พูดไม่ถูก แค่พอทานอิ่มล่ะ

คอกเทลกับเครื่องดื่มมีให้เลือกเยอะดีค่ะ วันนี้สั่งคอกเทลมานึ่งอยู่่ชื่ออะไรไม่รู้ caipirinha มั้งคะ ถ้าจำไม่ผิด
ก็ทำได้อร่อยดีค่ะ ชอบๆๆ


สำหรับราคาอาหารนั้น แพงมหาโหดมากมากมากค่ะ ทาน 2 คน 1300 บาท สั่งแค่เนี้ยแหละค่ะ ปริมาณก็กลางๆค่ะ
ส่วนตัวรู้สึกว่า ถ้าไม่มีวิวสวย บริการดีมาช่วย คงเสียดายตังค์มากค่ะ แต่โอเคค่ะ วิวของพระปรางค์วัดอรุณ และแม่น้ำเจ้าพระยาที่มีเรือสีสันสดใสแล่นไปมานี่มันยอดเยี่ยมอีกแบบ ชอบค่ะ สรุป เพลงที่ร้านก็เพราะ ร้านก็ตกแต่งสวยค่ะ ดีค่ะ

โอกาสหน้ายังไม่รู้ว่าจะได้มาอีกหรือเปล่า คงต้องชั่งใจอีกซักนิด แต่ถ้าใครอยากมาลองฟินดูซักครั้งก็แนะนำค่ะ อย่าช้า ^^